b'\n_START_ARTICLE_\nJanez Trinko\n_START_SECTION_\n\xc5\xbdivljenje in delo\n_START_PARAGRAPH_\nNjegova star\xc5\xa1a sta se na za\xc4\x8detku 20. stoletja iz zaselka Trinko na ju\xc5\xbenem pobo\xc4\x8dju Kolovrata izselila v ZDA. V Detroitu, kjer so imeli slovenski fran\xc4\x8di\xc5\xa1kani svojo redovno hi\xc5\xa1o in upravljali \xc5\xbeupnijo Sv. Janeza Vianneya, je o\xc4\x8de opravljal slu\xc5\xbebo cerkovnika. Zato ni \xc4\x8dudno, da je sinu dal ime John Viannney. Fran\xc4\x8di\xc5\xa1kani so nadarjenemu in pobo\xc5\xbenemu fantu omogo\xc4\x8dili potovanje v Evropo in \xc5\xa1tudij bogoslovja v Ljubljani. V fran\xc4\x8di\xc5\xa1kanski red je vstopil 29. avgusta 1927, ve\xc4\x8dne zaobljube je izrekel 6. septembra 1931, posve\xc4\x8den v ma\xc5\xa1nika je bil 2. julija 1933 v Ljubljani, novo ma\xc5\xa1o pa je pel v cerkvi Sv. Marije v kraju Kras (ob\xc4\x8dina Drenchia/Dreka) v Bene\xc5\xa1ki Sloveniji. Po novi ma\xc5\xa1i se je vrnil v ZDA in tam deloval na raznih postojankah slovenskih fran\xc4\x8di\xc5\xa1kanov. Predvsem je pomagal pri ohranjanju slovenstva, kr\xc5\xa1\xc4\x8danskih izro\xc4\x8dil in pri splo\xc5\xa1ni ljudski prosveti.'